ആനയെ തിന്നാന് കടുവകള് തമ്മില് പോരാട്ടം പെണ് കടുവ ചത്തത് ആനയുമായുള്ള ഏറ്റുമുട്ടലില് അല്ലെന്ന് വനംവകുപ്പ് ജഡങ്ങള് കണ്ടെത്തിയ പുല്മേട്ടില് നിന്ന് ഒന്നരകിലോ മീറ്റര് അകലെ രണ്ടാമതൊരു കടുവയെ കണ്ടെന്ന് ആദിവാസി മൂപ്പനും ഇടമലയാര് വനയുദ്ധത്തിന്റെ പൊരുള്തേടി അന്വേഷണം കൊച്ചി: ഇടമലയാര് വനയുദ്ധത്തിന്റെ പൊരുള്തേടിയുള്ള അന്വേഷണം വനംവകുപ്പിന്റെ അന്വേഷണം തുടരുന്നു. ആനയും കടുവയും തമ്മിലുള്ള അത്യപൂര്വ്വ പോരാട്ടത്തില് രണ്ട് പേരും മരിച്ചെന്ന നിഗമനത്തില് ഒരു ട്വിസ്റ്റുണ്ടായതാണ് പുതിയ അന്വേഷണത്തിലേക്ക് വനംവകുപ്പ് കടക്കാന് ഇടയാക്കിയത്. പൂയംകുട്ടി വനത്തില് ഇടമലയാര് റേഞ്ചിലെ വാരിയംകുടി ആദിവാസി കോളനിക്കു സമീപം കടുവയെയും ആനയെയും ചത്ത നിലയില് കണ്ടെത്തിയ പ്രദേശത്തു രണ്ടാമതൊരു കടുവയുടെ സാന്നിധ്യമാണ് ബോധ്യപ്പെട്ടത്. കടുവ ചത്തതു രണ്ടാമത്തെ കടുവയുടെ ആക്രമണം മൂലമാകാന് സാധ്യതയുണ്ടെന്ന നിഗമനത്തിലാണ് വനം വകുപ്പ്. ജഡങ്ങള് കണ്ടെത്തിയ പുല്മേട്ടില് നിന്ന് ഒന്നരകിലോ മീറ്റര് അകെല രണ്ടാമതൊരു കടുവയെ കണ്ടകാര്യം ആദിവാസികോളനിയിലെ മൂപ്പന് വനം വകുപ്പ് അധികൃതരെ അറിയിച്ചിട്ടുണ്ട്. രണ്ട് ജഡങ്ങളും അഴുകിയ നിലയിലായിരുന്നെന്ന് സംഭവസ്ഥലം സന്ദര്ശിച്ച സംഘത്തിലെ ഒരാള് പറയുന്നു. പെണ് കടുവയുടെ ജഡത്തിന് ഒരാഴ്ചയും ആനയുടെ ജഡത്തിന് രണ്ടാഴ്ചത്തെയും പഴക്കമുണ്ട്. ആനയുടെ ജഡം കടുവ തിന്ന നിലയിലായിരുന്നു. ആനയുടെ ജഡം തിന്നുന്നതിനിടെ കടുവകള് തമ്മിലുണ്ടായ ഏറ്റുമുട്ടലിലാണ് കടുവ ചത്താതെന്നാണ് സൂചന. എന്നാല്, ഇതു പ്രാഥമിക നിഗമനം മാത്രമാണെന്നും മൃഗങ്ങളുടെ മരണകാരണം വ്യക്തമാകാന് പോസ്റ്റ്മോര്ട്ടം റിപ്പോര്ട്ടു വരുന്നതു വരെ കാത്തിരിക്കേണ്ടി വരുമെന്നും നടപടികള്ക്കു നേതൃത്വം നല്കിയ മലയാറ്റൂര് ഡിഎഫ്ഒ രവികുമാര് മീണ പറഞ്ഞു. ചത്ത ആന 7 വയസ്സുള്ള കൊമ്ബനാണ്. ഇതു ചത്തതു രോഗം മൂലമാണോ അതോ മറ്റെന്തെങ്കിലും കാരണമുണ്ടോ എന്നതും പോസ്റ്റ്മോര്ട്ടം റിപ്പോര്ട്ടിലേ വ്യക്തമാകൂ. സംഭവത്തിനു പിന്നില് മൃഗവേട്ടക്കാരുടെ ഇടപെടലില്ലെന്നും കടുവയും ആനയും തമ്മില് ഏറ്റുമുട്ടി ചത്തതല്ലെന്നും വനംവകുപ്പ് ഏറെക്കുറെ ഉറപ്പിച്ചിട്ടുണ്ട്. ഇടമലയാര് ഫോറസ്റ്റ് റേഞ്ചിലെ വാരിയം ആദിവാസി ഊരില് നിന്ന് അഞ്ചു കിലോമീറ്ററോളം അകലം കൊളുത്തുപ്പെട്ടി ഭാഗത്തെ പുല്മേടയിലാണ് വന്യജീവികളുടെ ജഡം കണ്ടെത്തിയത്. ആനയും കടുവയും തമ്മില് ഏറ്റുമുട്ടിയതിനെ തുടര്ന്ന് ഉണ്ടായ ഗുരുതര പരിക്കാണ് മരണത്തിന് കാരണമെന്നാണ് തുടക്കത്തില് വിലയിരുത്തിയത്. വന്യജീവി സംരക്ഷണ നിയമത്തിലെ ഷെഡ്യൂള്ഡ് 1ല് ഉള്പ്പെടുന്ന ജീവികളാണ് ആനയും കടുവയും. കടുവ മാത്രമാണ് ആനയെ ആക്രമിക്കുന്ന വേട്ടക്കാരന്. എന്നാല് മുതിര്ന്ന ആനകളെ കടുവ ആക്രമിക്കുന്ന സംഭവം അപൂര്വ്വമാണ്. കുട്ടിയാനകളെ കടുവകള് പിന്തുടര്ന്ന് ആക്രമിക്കാറുണ്ട്. 2017ല് വയനാട്ടില് കടുവകള് ആനകളെ കൊല്ലുന്നതായി റിപ്പോര്ട്ടുകള് ഉണ്ടായിരുന്നുവെന്നും അദ്ദേഹം പറഞ്ഞു. സൈലന്റ് വാലിയില് ആനയും കടുവയും തമ്മിലുണ്ടായ ഏറ്റുമുട്ടല് വനംവകുപ്പ് സ്ഥാപിച്ച ക്യാമറയില് പതിഞ്ഞിരുന്നു. ഏഴു വയസ് പ്രായമുള്ള കടുവയും മോഴയിനത്തില് പെട്ട 15 വയസ് പ്രായമുള്ള ആനയുമാണ് ചത്തത്. ഇരു മൃഗങ്ങളുടെയും ജഡത്തിന് 15 ദിവസത്തെ പഴക്കമുണ്ടെണ്ടായിരുന്നു. Stories you may Like